ናፃ ሕጋዊ ሓገዝ

ብነፃ ሕጋዊ ሓገዝ ናይ ምርካብ መሰል አለኩም። እቲ ሓገዝ ነዞም ዝስዕቡ ዝሓቖፈ እዩ፡-

* ንዘይዓገብኩምሉ ውሳነ ይግባይ ናይ ምቕራብ፤
* ወኪል ኮይንኩም ይግባይ ናይ ምባል መሰላት።

ጠበቓ ወይ ናይ ሕጊ መማኸሪ እንተዘየብልኩም ብናፃ ሕጋዊ ሓገዝ ናይ ምርካብ መሰል አለኩም። እቲ ውሳነ ዓለም ለኻዊ መሰልኩም ምስራዝ እውብ ዘጠቓልል እንተኾይኑ ከምቲ ኣብ ሕጊ ማሕበራዊ ሓገዝ ዝተቐመጠ መዐቐኒ እቶት እውን ከተማልኡ አለኩም ማለት እውን እቲ ኣታዊኹም ካብቲ ብመጋቢት 1996 ዓ/ም ዝወፀ ማሕበራዊ ሓገዝ ኣዋጅ 12 ዓንቐፅ 8 ዝተገልፀ መመዘኒ እቶት 100% ክሓልፍ ኣይኽእልን፡፡

ነቲ ነፃ ሕጋዊ ሓገዝ ንምርካብ ናይ ውክልና ስልጣን ብፅሑፍ ክትህቡ አለኩም። እቲ ሓገዝ ብጠበቓ፣ ናይ ሕጊ መማኸሪ ወይ ጠበቓ ወይ መማኻሪ ሕጊ ዘይኮነስ ኣብ ሓደ ዘይመንግስታዊ ትካላት ተቖፂሩ ዝሰርሕ ኮይኑ ብናፃ ሕጋዊ ሓገዝ ናይ ምሃብ መሰል ዘለዎ ሰብ እዩ።

ብናፃ ናይ ሕጊ ሓገዝ ዝህቡ ዝርዝር ትካላት፣ ጠበቓን ናይ ሕጊ መማኸርቲን እውን ሓዊሱ ተወሳኺ ሓበሬታ አብ፡- <https://www.gov.pl/web/udsc/bezplatna-pomoc-prawna> ምርካብ ይካኣል፡፡

ብወለንትኦም ሓገዝ ዝህቡ ምድላይ

ሓገዝ ናይ ምሃብ መሰል ዘለዎም እንመን እዮም

ናብ መበቆል ዓድኹም ወይ ካሊእ ናይ ምእታው መሰል ናብ ዘለኩም ሃገር ክትምለሱ እንተደሊኹም ሓገዝ ሰበስልጣን ፖላንድ ክትጥቐሙ ትኽእሉ ኢኹም፡፡ ዓለም ለኻዊ ዕቑባ ንምርካብ ዝገበርኩሞ ምምሕዳራዊ ጉዳይ ከምዚ ዝስዕብ እንተተወሲኑ ብናፃ ሓገዝ ንምርካብ መመልከቲ ከተቕርቡ አለኩም፡-

* እቲ ኽሲ ዘይቕፅል ምኳኑ ወይ ድማ
* ናይ ስደተኛ ዕቑባን ድጋፍን እንተተኸልኪልኩምን ወይ ድማ
* እቲ መዝገብ ተቐባልነት ዘየብሉ ምኳኑ እንተፈሊጡ፡፡

ከምኡ እውን እቲ ንዓለም ለኻዊ ዕቑባ ንምርካብ ዘመልከትኩሞ መመልከቲ ብዝተለመደ ምኽንያት እንተዘይተራእዩ፡፡

**እቲ ሓገዝ እንታይ ዝሓዘ እዩ**

እቲ ድጋፍ ነዞም ዝስዕቩ ዘጠቓልል እዩ፡-

* ናይ ጉዕዞ ወፃታት፤
* ምስ ናይ ጉዕዞ ሰነድ ምውፃእ ዝተተሓሓዘ ምምሕዳራዊ ክፍሊት ምስ ኣድላዪ ቪዛን ፍቓድን፤
* ቕድሚን አብ እዋን ጉዕዞን ዝወፅእ ወፃኢታት ምግቢ (ብዋና ቤት ፅሕፈት እቲ ማሕበራዊ ድጋፍ ዘይሽፈን እንተኾይኑ)፤
* ቅድሚ እቲ ጉዕዞ ዝወፅእ ወፃኢታት መንበሪ (ብዋና ቤት ፅሕፈት እቲ ማሕበራዊ ድጋፍ ዘይሽፈን እንተኾይኑ)፤
* ናይ ሕክምና ወፃኢ (ብዋና ቤት ፅሕፈት እቲ ማሕበራዊ ድጋፍ ዘይሽፈን እንተኾይኑ)፤
* ብናፃ ሓገዝ ናይ ምሃብ ግዴታ ብዘለወን ትካላት ነተን ፍቓደኛታት ንምውዳብ ዘድሊ ወፃኢ፤
* ድሕንነቱ ዝታሓለወን ሰብኣዊ ድጋፍን ክህሉ አብ ምግባር ዝታሓሓዙ ካልኦት ወፃኢታት፤

ብድልየት ዝዋሀበኩም ሓገዝ ብኸምዚ ኣገባብ በቢ 2 ዓመት ሓደ ግዜ ክትጥቐምሉ ትኽእሉ ኢኹም። መብዛሕትኡ እዋን እቶም ብዘይሕጋዊ ምስግጋር ደቒ ሰባትን ክትትል ዓበይቲ ዘይብሎም ትሕቲ ዕድመ ቆልዑን ነዚ ሓገዝ ምጥቓም ይኽእሉ እዮም።

ድጋፍ ንምርካብ ብኸመይ የመልክት?

እቶም ወለንተኛታት ድጋፍ ውሃብቲ ብዋና ኣዛዚ ሓለውቲ ዶብ ፖላንድ ዝተወደበ እዩ፡፡

* እቲ ኽሲ ዘይቕፅል ምኳኑ ወይ ድማ
* ናይ ስደተኛ ዕቑባን ድጋፍን እንተተኸልኪልኩምን ብሓላፊ ቤት ፅሕፈት ወፃእተኛታት ዝወሃብ ማሕበራዊ ሓገዝን ሕክምናዊ ድጋፍን ትጥቐሙ እንተኾይንኩም ንናይ ናፃ ሓገዝ ብዝምልከት መመልከቲ ናብ **ዋና ቤት ፅሕፈት ወፃእተኛታት** ከተቕርቡ ይግባእ። ነቲ መመልከቲኹም ፊሪምኩም ናብቲ ዋና ቤት ፅሕፈት ወፃእተኛታት ክፍሊ ማሕበራዊ ሓገዝ ብኢሜይል ይኹን ብ e-PUAP box አቢልኩም ላኣኹዎ ወይ ድማ አብ እዋን ስራሕ ሳዓት አብ ዋርሳው ታቦራዋ 33 ናብ ዝርከብ ቤት ፅሕፈት ዓለም ለኻዊ ዕቑባ ቤት ፅሕፈት ወፃእተኛታት አብ ዝርከብ ቤት ፅሕፈት ነቲ መመልከቲ ብኣካል ኣእተው፡፡

አብ ካልኦት ከባቢታት እንተኾንኩም ድማ ብናፃ ሓገዝ ንኽዋሃበኩም አብቲ ትንብርሉ ቦታ ናብ ዝተፈቐደሉ ኮማንደር ሓለውቲ ዶብ ወይ ድማ ኮማንደር ሓለዋ ዶብ መመልከቲኹም ክተቕርቡ አለኩዎ፡፡

**መመልከቲ ዝቐርበሉ ሳዓት**

እቲ መመልከቲ፡-

* እቲ ክሲ ከምዘይቕፅል ካብ ዝተወሰነሉ እዋን ጀሚሩ አብ ውሽጢ 5 ማዓልቲታት፤
* ብዛዕባ ዓለም ለኻዊ ዕቑባ ንኽገብረልኩም ዝተዋሃበ ካሊእ ስጉምቲ ከምዘየለ ካብ ዝተነገረኩም እዋን ጀሚሩ አብ ውሽጢ 5 ማዓልቲታት ክቐርብ አለዎ፡፡
* ናይ ስደተኛ ዕቑባን ድጋፍን እንተተኸልኪልኩምን ወይ ድማ እቲ መዝገብ ተቐባልነት ዘየብሉ ምኳኑ ውሳነ ካብ ዝተዋሃበሉ እዋን ጀሚሩ እቲ ብናፃ ድጋፍ ትረኽብሉ ናይ 30 ማዓልቲ ገደብ ከይሓለፈ ቕድሚ 7 ማዓልቲ ኣቢልኩም መመልከቲኹም ክትቕርቡ ኣለኩም፡፡

**መዘኻኸሪ!** ነቲ መመልከቲ ኣብቲ ዝተወሰነ ግዜ ምቕራብ እንተዘይኪኢልኩም እቲ ዋና ኣዛዚ ሓለዋ ዶብ ፖላንድ ጉዳይኩም ዘይርእዮ ይኸውን።